Cuneiform Tablet CCT 3 4 (BM 113313)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da ù a-šùr-ta-ak-la-ku qí-bi-ma 2 GÚ 10 ma-na AN.NA ku-nu-ku 2 ANŠE.ḪI.A ṣa-la-mu 30 {TÚG}ku-ta-nu 4 TÚG šu-ru-tum kà-áb-tù-tum ša li-wi-tim 17 ma-na AN.NA a qá-tí-šu a-dí-in 1 TÚG ra-qú-tum 1 TÚG ša ta-tur₄-a-li-ša 1 TÚG ša DINGIR-šu-GAL mì-ma a-nim LUGAL-{d}IŠKUR un-la-ku-nu-tí a-na a-šur-ta-ak-la-ku qí-bi-ma lu-qú-tám a-ni-tám za-ki-ma šu-ma a-ḫi a-ta i-na iš-té-en₆ a-li-ki-im KÙ.BABBAR šé-bi-lam li-bi la tù-la-ma-an i-ḫi-id me-eḫ-ra-tim i-na ra-mi-ni-kà šé-bi-lam 26 {TÚG}ku-ta-nu 1 ANŠE ṣa-la-mu-um 5 ma-na AN.NA i-a-ú-tum mì-ma a-nim šu-nu-nu ub-la-ku-nu-tí 2 GÚ 11 ma-na AN.NA ku-nu-ku 35 {TÚG}ku-ta-nu 2 ANŠE ṣa-la-mu 6 ma-na AN.NA ù 0.83333 ma-na KÙ.BABBAR a qá-tí-šu mì-ma a-nim i-a-um kur-ub-IŠTAR na-áš-a-ku-nu-tí AN.NA ù TÚG.ḪI.A ma-la i-na É.GAL-lim i-za-ku-a-ni a-na a-šur-ta-ak-la-ku dí-in šu-ma a-šur-ta-ak-la-ku la-šu a-šar wa-áš-bu šé-bi-il₅ lu-qú-tum ma-la iz-ku-a-ni ṭup-pá-am šé-bi-lam a-na a-šur-ta-ak-la-ku qí-bi-ma i-na bu-ru-uš-ḫa-dum kà-ra-am la tù-ša-áb i-nu-mì té-ru-bu a-la-an 10 u₄-me la tù-ša-áb ṣaₓ-ḫa-ra-tim la e-ri-iš za-ki-a-ma ra-ma-ku-nu a-tal-kà-nim